jkorsvik/nowiki_second_scrape_merged huggingface dataset:
Edmund Phelps

Edmund Strother Phelps (født 26. juli 1933 i Evanston i Illinois) er en amerikansk økonom. Han er professor ved Columbia University og mottager av Sveriges Riksbanks økonomipris for 2006 «for hans analyser av intertemporale avveininger i makroøkonomisk politikk». Phelps er spesielt kjent for bidragene innenfor mikrogrunnlaget for makroøkonomi, effekter av lønns- og prisforventninger, samt naturlig arbeidsledighet.


== Publikasjoner ==
Phelps, Edmund S. (1961). «The Golden Rule of Capital Accumulation». American Economic Review. 51: 638–643. 
Phelps, Edmund S. (1966). Golden Rules of Economic Growth: Studies of Efficient and Optimal Investment. W.W. Norton, New York. ISBN 0393097080. 
Phelps, Edmund S. (1966). «Models of Technical Progress and the Golden Rule of Research». Review of Economic Studies. The Review of Economic Studies Ltd. 33 (2): 133–146. doi:10.2307/2974437. 
Phelps, Edmund S. (1968). «Money-Wage Dynamics and Labor Market Equilibrium». Journal of Political Economy. 76: 678–711. doi:10.1086/259438. 
Phelps, Edmund S.;  m.fl. (1970). Microeconomic Foundations of Employment and Inflation Theory. W. W. Norton, New York. ISBN 0393093263. CS1-vedlikehold: Eksplisitt bruk av m.fl. (link)
Phelps, Edmund S. (1972). Inflation Policy and Unemployment Theory. W. W. Norton, New York. ISBN 0393093956. 
Phelps, Edmund S. (1972). «The Statistical Theory of Racism and Sexism». American Economic Review. 62: 659–661. 
Phelps, Edmund S. og John B. Taylor (1977). «Stabilizing Powers of Monetary Policy under Rational Expectations». Journal of Political Economy. 85: 163–190. doi:10.1086/260550. 
Phelps, Edmund S., Roman Frydman;  m.fl. (1983). Individual Forecasting and Aggregate Outcomes: 'Rational Expectations' Examined. Cambridge University Press. ISBN 0521257441. CS1-vedlikehold: Eksplisitt bruk av m.fl. (link)CS1-vedlikehold: Flere navn: forfatterliste (link)
Phelps, Edmund S. (1994). Structural Slumps: The Modern Equilibrium Theory of Employment, Interest and Assets. Harvard University Press. ISBN 0674843738. 
Phelps, Edmund S. (1997). Rewarding Work: How to Restore Participation and Self-Support to Free Enterprise. Harvard University Press. ISBN 9780674026940. 
Phelps, Edmund S. (2003). Designing Inclusion. Cambridge University Press. ISBN 0521816955. 


== Referanser ==


== Eksterne lenker ==
(en) Sveriges Riksbanks pris i økonomisk vitenskap til minne om Alfred Nobel 2006 hos Nobelprize.org
(en) Edmund Phelps hos Nobelprize.org i forbindelse med tildelingen av Sveriges Riksbanks pris i økonomisk vitenskap til minne om Alfred Nobel 2006
Simskarmyra naturreservat

Simskarmyra naturreservat ligger mellom Øvre og Nedre Fiplingvatnet i Grane kommune i Nordland. Naturreservatet har et areal på 5 066 dekar. Området er vernet for å bevare et viktig våtmarksområde med tilhørende plante- og dyreliv særlig av hensyn til mangfoldet av myrtyper og et spesielt interessant fugleliv.


== Referanser ==


== Eksterne lenker ==
Miljøstatus: Simskarmyra naturreservat
Jonas Norgren

Jonas Norgren (født 10. november 1972 i Sala, Sverige) er en svensk-norsk trener og tidligere ishockeyspiller som var målvakt for blant annet den norske eliteserieklubben Storhamar Dragons. Han kom til klubben i 1997 og debuterte mot Frisk Asker i oktober samme år. Han har tidligere spilt for de svenske klubbene Sala, Västerås, Surahammar og Östervåla. Norgren ble forøvrig norsk statsborger i 2000 og har fått med seg flere landskamper for det norske ishockeylandslaget.
Før 2011/12-sesongen ble Norgren assisterende trener og målvakttrener for Storhamar Dragons.


== Eksterne lenker ==
Spillerens profil på Storhamar Dragons.no
Sjøforsen naturreservat

Sjøforsen naturreservat ligger i Hemnes kommune i Nordland. Naturreservatet ligger på østsiden av elva Røssåga ved Korgen. Området har et areal på 1 151 dekar, og er vernet for å bevare og sikre et område med boreal regnskog med alle dets arter og økologiske prosesser.


== Referanser ==
Mihailo av Jugoslavia (1985)

Mihailo Karađorđević (serbisk: Михаило Карађорђевић; født 15. desember 1985) er Tomislav av Jugoslavia og Linda av Jugoslavia sin yngste sønn.Han forvalter, sammen med sin mor, et fond i sin fars navn (Fonda Kraljević Tomislav Karađorđević). 


== Referanser ==
Skansenøyra naturreservat

Skansenøyra naturreservat ligger ved Rognan i Saltdal kommune i Nordland. Naturreservatet omfatter et deltaområde i Saltdalselvas utløp i Saltdalsfjorden. Området har et areal på 208 dekar, hvorav 15 dekar landareal. Området er vernet for å bevare den mest uberørte delen av en truet våtmarkstype med stor regional verneverdi, særlig på grunn av dets funksjoner for lokalitetens rike og varierte fugleliv og områdets betydning som ekskursjonsområde.


== Referanser ==


== Eksterne lenker ==
(no) Skansenøyra naturreservat i Miljødirektoratets nettsted Naturbase
Andreas av Hellas og Danmark

Andreas av Hellas og Danmark (født 20. januarjul./ 1. februar 1882greg., død 3. desember 1944) av huset Schleswig-Holstein-Sonderburg-Glücksburg var en gresk prins. Han var sønn av Georg I (1845–1913), konge av hellenerne, og av storhertuginne Olga Konstantinova (1851–1926) av Russland. Prins Andreas var far til prins Philip, hertug av Edinburgh.


== Liv og virke ==


=== Bakgrunn ===
Andreas ble født i Athen, og fikk opplæring i engelsk av sine hushjelpere under oppveksten, men nektet å prate noe annet enn gresk med sine foreldre; et språk han behersket bedre enn sine søsken.


=== Tidlig karrière ===
Andreas gikk på kadettskole og stabsskole i Athen, men deltok ikke i Balkankrigene mens han jobbet i feltsaniteten. I 1914 hadde Prins Andreas (i likhet med mange europeiske prinser) militære æresposisjoner i både de tyske og russiske rikene, så vel som prøyssisk, russisk, dansk og italiensk ridderskap.Under første verdenskrig fortsatte han med å besøke Storbritannia, på tross av anonyme anklager i underhuset om at han var en tysk agent.


=== Ekteskap og barn ===
Prins Andreas giftet seg med Alice av Battenberg den 6. oktober 1903 i Darmstadt. Påfølgende dag ble to religiøse bryllupsseremonier holdt: én luthersk i den evangeliske slottskirken, og én gresk-ortodoks i det russiske kapellet i Mathildenhöhe. Prinsesse Alice var datter av Louis av Battenberg (senere 1. marki av Milford Haven) og storhertuginne Victoria av Hessen og ved Rhinen, datter av prinsesse Alice av Storbritannia. Slik var prinsesse Alice også oldebarn til dronning Victoria og prins Albert og i arvefølgen til den britiske tronen. Prins Andreas var også i den britiske arvefølgen, dog mye lenger ned på listen, grunnet hans mors opphav fra Georg II gjennom hans eldste datter, prinsesse Anne av Oranien. I tillegg stammet hans far også fra Georg II gjennom to andre døtre: Louise og Mary.
Prins og prinsesse Andreas hadde fem barn:

Prinsesse Margarita
Prinsesse Theodora
Prinsesse Cecilie
Prinsesse Sophie
Prins Philip


== Referanser ==
Bitter (bil)

Bitter er også navn på en type brennevin.Bitter var et bilmerke først produsert i Tyskland, senere Østerrike. Stifteren, Erich Bitter, var en tidligere racerfører, bilimportør og -designer, før han begynte å utvikle sine egne biler etter at samarbeidet med italienske Intermeccanica brøt sammen.
Bilprodusenten Bitter produserte biler mellom 1973 og 1986. Siden 1986 har tre prototyper blitt bygget, men ingen eksemplarer solgt. Bitter CD ble bygget mellom 1973 og 1979, mens etterfølgeren Bitter SC ble bygget mellom 1981 og 1986. Begge modellene var tilgjengelige som coupé og sedan.


== Eksterne lenker ==
Offisielt nettsted 
(en) Bitter – kategori av bilder, video eller lyd på Commons
Ruben Smith

Ruben Smith (født 15. april 1987) er en norsk tidligere ishockeyspiller splte hos Stavanger Oilers som målvakt fram til 2017. Han kom opprinnelig til klubben fra Rosenborg Ishockeyklubb, før det igjen Storhamar Dragons, moderklubben hans er Viking. Han fikk sin eliteseriedebut for Storhamar mot Lillehammer i januar 2006 og har over 100 kamper for klubben. Smith har også etablert seg på Norges landslag og regnes som et av Norges beste målvaktstalenter. Han har representert Norge under OL i Vancouver i 2010, samt ishockey-VM i 2008, 2009 og 2010.
I 2008 hjalp han Storhamar til NM-gull og ble kåret til sluttspillets mest verdifulle spiller.


== Referanser ==


== Kilder ==
oilers.no: Ruben Smith


== Eksterne lenker ==
(en) Ruben Smith – Olympedia 
(en) Ruben Smith – Eurohockey.com 
(en) Ruben Smith – Eliteprospects.com
Brønntraktor

En brønntraktor er et verktøy som oljeselskapene bruker til å skyve utstyr framover i horisontale brønner. Brønntraktoren er hjuldrevet og går på elektrisk strøm. Den forsynes med strøm via en kabel som også brukes til å trekke brønntraktoren tilbake til overflaten ved endt oppdrag. Brønntraktoren brukes til blant annet til plugging, perforering og logging i produksjonsbrønner. Bruksområdene utvides stadig. Bruken av brønntraktorer er med på å sikre videre utvinning fra mange marginale oljebrønner. Norske selskaper som Statoil og Aker Solutions er i fremste rekke i verden i utviklingen av brønntraktorer.


== Referanser ==
Skardmodalen naturreservat

Skardmodalen naturreservat ligger på sørsiden av Skardmodalen i Hattfjelldal kommune i Nordland, øst for Unkervatnet og like vest for grensen til Sverige. Naturreservatet har et areal på 9 643 dekar, og er vernet for å bevare en svært verneverdig, lite påvirket kontinental barskoglokalitet med sjeldne arter og skogtyper.


== Referanser ==


== Eksterne lenker ==
Miljøstatus: Skardmodalen naturreservat
Mattias Livf

Mattias «Matte» Livf (født 24. februar 1974) er en svenskfødt trener og tidligere ishockeyspiller fra Östervåla i Uppland nå bosatt i Hamar. 
Livf spilte ni sesonger og 456 kamper som back for den norske eliteserieklubben Storhamar Dragons. Han har norsk statsborgerskap og har spilt offisielle landskamper for Norge. Han kom til Storhamar i 2001 fra Trondheim Black Panthers og debuterte mot Lillehammer Ishockeyklubb i september samme år. Han har tidligere spilt for de svenske klubbene Östervåla og Arlanda.
Livf har vært kaptein for Storhamar Dragons fra 2006-2010, og la opp i 2010. Livf spilte uten pleksiglass på hjelmen i sin karriere. Høsten 2010 ble Livf ansatt som trener i Storhamar IL Ishockeygruppa bredde og der var han til 2012.


== Meritter ==
Norgesmester 2004 og 2008 med Storhamar Dragons
Seriemester 2004 og 2006 med Storhamar Dragons
6 offisielle landskamper for Norge
Lagkaptein 2006-10 for Storhamar Dragons


== Referanser ==


== Eksterne lenker ==
(en) Mattias Livf – Eurohockey.com 
(en) Mattias Livf – Eliteprospects.com 
(en) Mattias Livf – Eliteprospects.com (personale) 
Spillerens profil på Storhamar Dragons.no
Mika Risbakken

Mika Risbakken (født 14. mai 1985) er en tidligere norsk ishockeyspiller som spilte back for den norske eliteserieklubben Storhamar Dragons helt til han la opp etter 2006/07–sesongen. Han gikk gradene i klubben og fikk stor tillit på treningskamper. Risbakken ble tatt opp til a–laget i 2006 og var regnet som en defensiv spiller.


== Eksterne lenker ==
Spillerens profil på Storhamar Dragons.no
Santi Luca e Martina

Santi Luca e Martina er en barokk kirke som ligger ved Forum Romanum i Roma. Den er tilegnet evangelisten Lukas og martyren den hellige Martina (d. 228).
Lukas er kunstnernes skytshelgen, og kirken disponeres av det romerske kunstakademiet Accademia di San Luca. Akademiet hadde tidligere disponert den lille kirken San Luca på Esquilinhøyden (en av Romas syv høyder), men den ble revet under pave Sixtus V i 1588. De overtok da en kirkebygning ved Forum Romanum. Den stammet fra 500-taltet, og var oppført på restene av Secretarium Senatus, plassen der domstolene dømte mot senatorene.
I 1634 startet byggingen av en ny kirke, tegnet og bekostet av arkitekten og maleren Pietro da Cortona, akademiets daværende leder. Under de innledende byggearbeidene kom de over helgenen Martinas relikvier, og dette funnet førte til at byggingen av kirken fikk inn mer penger. 

Kirkens grunnplan har formen av et gresk kors med en høyreist kuppel over midten. Interiøret er for en stor del udekorert.
Kirkens fasade, som er av stilhistorisk verdi, har en original utforming med en vegg som bukter seg fram mellom kraftige hjørnepillarer.
Høyalteret har en skulptur som forestiller den hellige Martina, lagd i 1635 av Niccolò Menghini.


== Litteratur ==
Magnuson, Torgil, Rome in the Age of Bernini. 2 vol. Stockholm: Almqvist & Wiksell International 1982-1986.
Noehles, Karl, La chiesa dei SS. Luca e Martina nell'opera di Pietro da Cortona. Roma 1970.


== Eksterne lenker ==
(en) Santi Luca e Martina (Rome) – kategori av bilder, video eller lyd på Commons 
(en) Santi Luca e Martina – galleri av bilder, video eller lyd på Commons
Slaget ved Porto Praya

Slaget ved Porto Praya var et sjøslag som fant sted under den amerikanske uavhengighetskrigen den 16. april 1781 mellom en britisk skvadron under kommodor George Johnstone og en fransk skvadron under Pierre Andre de Suffren Saint Tropez.
Begge skvadronene var på vei til Kapp det gode håp, britene for å ta den fra nederlenderne, franskmennene hadde som mål å hjelpe til med å forsvare den og de franske områdene i Indiahavet. Den britiske konvoien og dens eksorterende skvadron hadde ankret ved Porto Praya i Kapp Verde for å hente vann da den franske skvadronen ankom og angrep dem. Noen av de franske skipene var ikke klar for kamp, derfor måtte Suffren trekke seg tilbake.
Til tross for dette var slaget en fransk seier siden Suffren nå slo Johnstone til Kapp og advarte nederlenderne før han fortsatte til Ile de France (nå Mauritius).
Perry Johnson

Perry Johnson (født 23. mars 1977 i Edmonton i Canada) er en canadisk ishockeyspiller som for øyeblikket spiller back for den danske klubben Rødovre Mighty Bulls fra København. Han kom til klubben foran 2007/08-sesongen fra den norske eliteserieklubben Storhamar Dragons, sammen med Derek Eastman og Christian Larrivée. Før Johnson kom til Storhamar var han i canadisk universitetshockey, hvor han kombinerte idrett og utdannelse. Johnson har tidligere spilt i engelske Manchester Storm, Regina, Spokane og Kansas City samt at han også har deltatt på det canadiske landslaget ved flere anledninger


== Eksterne lenker ==
(en) Perry Johnson – Hockeydb.com 
Spillerens profil på Storhamar Dragons.no
Derek Eastman

Derek Eastman (født 24. januar 1980 i Saint Paul, Minnesota, USA) er en amerikansk ishockeyspiller som for øyeblikket spiller i Superisligaen og Rødovre Mighty Bulls fra København. Han kom til klubben foran 2007/08-sesongen fra den norske eliteserieklubben Storhamar Dragons sesongen 2006/07 og har tidligere spilt for Columbia Inferno, Omaha Ak-Sar-Ben Knights, Saint Cloud, Columbia University, Iowa Stars og Norfolk Admirals.


== Referanser ==


== Eksterne lenker ==
(en) Derek Eastman – Eurohockey.com 
(en) Derek Eastman – Hockeydb.com 
(en) Derek Eastman – Eliteprospects.com 
Spillerens profil på Storhamar Dragons.no
Sui Generis

Sui Generis er et argentinsk rockeband som hadde stor suksess i Argentina først på 1970-tallet. Bandet besto av Charly Garcia, piano, og Nito Mestre, fløyte.
I utgangspunktet var de et band på fem personer, men ved den første konserten dukket bare to av dem opp. De gjennomførte likevel konserten og høstet stort bifall, noe som gjorde at de bestemte seg for å fortsette som duo. 
Bandet gav ut sin første plate i 1972 og sin siste som band i 1975. Senere kom det oppfølgingsplater og i 2000 hadde de en reunionkonsert i Buenos Aires. 


== Eksterne lenker ==
(en) Sui Generis – kategori av bilder, video eller lyd på Commons 
(en) Sui Generis på Internet Movie Database 
(en) Sui Generis på Discogs 
(en) Sui Generis på MusicBrainz 
(en) Sui Generis på Spotify 
(en) Sui Generis på Songkick 
(en) Sui Generis på Last.fm 
(en) Sui Generis på Genius — sangtekster 
(en) Sui Generis på AllMusic
Mikhalis Konstantinou

Mikhalis Konstantinou (gresk: Μιχάλης Κωνσταντίνου, født 19. februar 1979 i Paralimni) er en kypriotisk fotballspiller som spiller spiss for AS Omonia. Han har tidligere spilt for de greske klubbene Iraklis (1997–2001 og igjen i 2008), Panathinaikos (2001–2005) og Olympiakos (2005–2008). Konstantinou er en svært kraftig, og avslutningsdyktig spiss.


== Referanser ==


== Eksterne lenker ==
(en) Mikhalis Konstantinou – FIFA 
(en) Mikhalis Konstantinou – UEFA 
(en) Mikhalis Konstantinou – Transfermarkt 
(en) Mikhalis Konstantinou – national-football-teams.com 
(en) Mikhalis Konstantinou – WorldFootball.net 
(en) Mikhalis Konstantinou – FootballDatabase.eu 
(en) Mikhalis Konstantinou – EU-Football.info 
(en) Mikhalis Konstantinou – FBref 
(es) Mikhalis Konstantinou – as.com
Eva Bratholm

Eva Margareth Bratholm (født 1953) er en norsk journalist, forfatter, rådgiver og programleder. Hun har blant annet vært utenrikskorrespondent for NRK og utenriksreporter for Dagbladet. 
Bratholm begynte yrkeskarrieren i 1975 som journalist i Arbeider-Avisa i Trondheim. Etter det var hun journalist i Arbeiderbladet i 1977–79 og i Dagbladet i 1979–83. I 1983 begynte hun som medarbeider i NRKs nyhetsavdeling, der hun blant annet arbeidet i Dagsrevyen. Fra 1989 til 1993 var hun NRKs korrespondent i Washington, DC, og fra 1996 til 1999 var hun programleder i Bokbadet. I 1999 kom hun tilbake til Dagbladet, hvor hun jobbet som kulturredaktør og utenriksreporter i New York. I 2006 sluttet hun for å begynne som informasjonssjef i Posten Norge. Her var hun i rundt ett år før hun i 2007 ble ansatt som informasjonsdirektør i Norad. Denne stillingen hadde hun til 2017. Hun har også vært ambassaderåd i New Dehli. 
Som journalist har Bratholm særlig dekket utenriksstoff generelt og amerikansk politikk og samfunnsliv spesielt. Hun har skrevet flere bøker om og fra USA.Av utdannelse har hun blant annet grunnfag i historie (1973).
Bratholm ble gift med økonom og byråsjef Petter Nore i 1983. Ekteskapet ble oppløst i 2006. I 2009 ble hun gift med journalist Joar Hoel Larsen.


== Bibliografi ==
2018: 1968 året da kjærligheten blomstret og verden sto i brann (sammen med Joar Hoel Larsen)
2004: Brooklyn N.Y.C.
2002: New York – forfatternes by
1991: Den perfekte fienden


== Referanser ==


== Eksterne lenker ==
(en) Eva Bratholm på Internet Movie Database
Slaget ved Sadras

Slaget ved Sadras var det første av fem uavgjorte sjøslag som ble utkjempet mellom en britisk flåte under admiral Edward Hughes og en fransk flåte under Pierre Andre de Suffren Saint Tropez utenfor kysten av India under den amerikanske uavhengighetskrigen. Slaget ble utkjempet den 17. februar 1782.


== De britiske skipene ==
Superb 74Hero 74Burford 70Monarca 70Eagle 64Exeter 64Monmouth 64Worcester 64Isis 50


== De franske skipene ==
Héros 74Annibal 74Orient 74Ajax 64Artésien 64Brillant 64Bizarre 64Sévère 64Sphinx 64Vengeur 64Flamand 50Hannibal 50
Sandneslangvatnet

Sandneslangvatnet (nordsamisk: Važžejávri) er en innsjø i Sør-Varanger kommune i Finnmark. Vannet ligger ca. to mil sørvest for Kirkenes. Vannet er som navnet antyder langt, omtrent 13,5 kilometer, og svært smalt med bratt fjell på begge sider omtrent som en fjord. Den nordre delen, som på nordsamisk kalles Važželuoppal, er forbundet med resten av innsjøen gjennom et sund som er bare drøyt 10 meter bredt.


== Referanser ==
Skeilia naturreservat

Skeilia naturreservat ligger i Alstahaug kommune i Nordland. Naturreservatet ligger ved gården Skei på øya Alsten. Området har et areal på 396 dekar, og er vernet for å sikre et av de floristisk aller rikeste og mest interessante skogsområdene på Helgelandskysten, og en av de mest verdifulle edelløvskogsforekomstene i Nordland.


== Referanser ==


== Eksterne lenker ==
Miljøstatus: Skeilia naturreservat
Palazzo Farnese

Palazzo Farnese kan referere til flere bygninger som ble oppført av den italienske adelsfamilien Farnese:

Palazzo Farnese (Roma)
Palazzo Farnese, Caprarola (også kjent som Villa Farnese)
Palazzo Farnese, PiacenzaDet kan også referere til Villa Farnesina, et forstadspalass i Roma bygd av Agostino Chigi, senere overtatt av Farneserne.
Thomas J. Clarke

Thomas James Clarke (irsk Tomás Ó Cléirigh, født 11. mars 1857, død 3. mai 1916) var en irsk republikansk leder, og en av hovedpersonene bak påskeopprøret. 
Clarke ble født på den engelske øya Wight. Hans far, James Clarke, var sersjant i British Army. Som ung gutt flyttet han med familien til Dungannon i Tyrone. Atten år gammel gikk han inn i Irish Republican Brotherhood (IRB), og i 1883 ble han sendt til London for å sprenge London Bridge i bombekampanjen som hadde blitt startet etter oppfordring fra Jeremiah O'Donovan Rossa. Han ble arrestert og satt femten år i Pentonville fengsel. 
Etter løslatelsen i 1898 giftet han seg med den 21 år yngre Kathleen Daly, hvis onkel han hadde møtt i fengselet. De emigrerte til USA sammen, og Clarke engasjerte seg der i Clan na Gael under John Devoy. I 1907 vendte de tilbake til Irland, og Clarke åpnet en tobakksbutikk i Dublin. Han ble igjen aktiv i IRB, som var inne i en fornyelsesprosess under ledelse av personer som Bulmer Hobson og Denis McCullough. Hobson og Sean MacDermott ble Clarkes protegeer. 


== Irish Volunteers ==
Da Irish Volunteers ble grunnlagt i 1913 var Clarke svært interessert, men han valgte å stå utenfor, ettersom han visste at en domfelt forbryter og kjent irsk nasjonalist kunne tiltrekke seg uheldig oppmerksomhet. Like fullt ble det klart at IRB kom til å spille en viktig rolle i Volunteers, med IRB-medlemmer som MacDermott, Hobson og Éamonn Ceannt i sentrale posisjoner. Denne planen slo sprekker da John Redmond fra Irish Parliamentary Party krevde å få kontroll over Volunteers, og de moderate medlemmene gikk med på dette. Hobson støttet Redmond, noe Clarke aldri tilgav ham for.
Etter at hans vennskap med Hobson falt i grus var Clarke og MacDermott nesten uatskillelige. De var henholdsvis økonomiansvarlig og sekretær i IRB, og drev i praksis organisasjonen, selv om det var andre som nominelt var ledere. I 1915 opprettet de to IRBs militærkomité for å planlegge et opprør. Medlemmene av rådet var først Pádraig Pearse, Éamonn Ceannt og Joseph Mary Plunkett, mens Clarke og MacDermott ble medlemmer kort tid etter. I 1915 døde O'Donovan Rossa, og Clarke brukte sammen med Pearse begravelsen til å mobilisere Volunteers og oppildne dem. I januar 1916 ble James Connollys Irish Citizen Army innviet i planene, og Connolly selv ble tatt med i komitéen. Den siste som kom inn var Thomas MacDonagh, i april. Det var disse syv som signerte påskeproklamasjonjen, med Clarkes navn øverst.
Det var etter opprøret uenighet om hvorvidt det var meningen at Pearse skulle utropes til president, og mange mente at det var Clarke som skulle hatt denne posisjonen. På den annen side er det sannsynlig at det er korrekt at han holdt tilbake på grunn av sin fortid, og lot den mer respekterte Pearse gå foran. 


== Påskeopprøret ==
Clarke var stasjonert i opprørernes hovedkvarter, General Post Office. Etter å ha overgitt seg sammen med de andre lederne den 29. april ble han fengslet i Kilmainham. Han ble stilt for krigsrett, dømt til døden og henrettet ved skyting den 3. mai 1916, 59 år gammel. Han var den andre som ble henrettet, etter Pearse.


== Referanser ==
Tom Clarke

Tom Clarke eller Thomas Clarke er navnet til flere personer:

Thomas J. Clarke, irsk republikaner (1857–1916)
Thomas Clarke, britisk politiker (1941–)